
HOTĂRÂRE NR.62 /2026
privind aprobarea  Actului adițional nr. 6 la Contractul de achiziție nr. 1824/148 din 04.12.2018 privind "Delegarea gestiunii serviciului de salubrizare în zona de colectare 4 Petroșani (Valea Jiului), Județul Hunedoara", mandatarea președintelui A.D.I. S.I.G.D. Județul Hunedoara să semneze Actul adițional nr. 6, precum și mandatarea reprezentantului U.A.T. să voteze aprobarea Actul adițional nr. 6 în Adunarea Generală a A.D.I. S.I.G.D. Județul Hunedoara  

[bookmark: _Hlk224110733]Consiliul Local al Municipiului Vulcan, întrunit în ședința extraordinară de îndată din data de 07.04.2026,                 
          Analizând Proiectul de hotărâre nr. 73/2026 și Referatul de aprobare nr. 73/1/15/06.04.2026 întocmit de către Primarul Municipiului Vulcan din care reiese necesitatea și oportunitatea adoptării unei hotărâri privind aprobarea  Actului adițional nr. 6 la Contractul de achiziție nr. 1824/148 din 04.12.2018 privind "Delegarea gestiunii serviciului de salubrizare în zona de colectare 4 Petroșani (Valea Jiului), Județul Hunedoara", mandatarea președintelui A.D.I. S.I.G.D. Județul Hunedoara să semneze Actul adițional nr. 6, precum și mandatarea reprezentantului U.A.T. să voteze aprobarea Actul adițional nr. 6 în Adunarea Generală a A.D.I. S.I.G.D. Județul Hunedoara  
           Având în vedere Raportul nr. 66/1/16/06.04.2026  al Compartimentului Monitorizare servicii Comunitare și Utilități Publice din cadrul aparatului de specialitate al Primarului municipiului  Vulcan,
         În baza avizului Comisiei de specialitate „Juridică și de disciplină” înregistrat sub  nr. 66/1/17/07.04.2026  a  Consiliului local Vulcan,
Având în vedere:
          - Adresele nr. 407/02.03.2026, înregistrată la Primăria municipiului Vulcan sub nr. 13178/02.03.2026, adresa primită pe e-mail înregistrată la Primăria municipiului Vulcan sub nr. 13296/03.03.2026, ale Asociatiei de Dezvoltare Intercomunitară ,,Sistemul Integrat de Gestionare a Deșeurilor Județul Hunedoara”, prin care se propune ajustarea tarifului de operare ce va fi practicat de către operatorul de salubrizare în zona de colectare 4 Petroșani (Valea Jiului), precum și supunerea spre aprobare a Actului adițional nr. 6 la contractul de delegare a gestiunii nr. 1824/148/04.12.2018;
          - Nota de fundamentare nr. 400/02.03.2026, întocmită de Asociaţia de Dezvoltare Intercomunitară ”Sistemul Integrat de Gestionare a Deșeurilor Județul Hunedoara”;
          - Raportul Comisiei privind analiza tarifului de colectare și transport separat al deșeurilor reziduale din deșeurile municipale, cu includerea colectării deșeurilor textile pentru zona de colectare 4 Petroșani (Valea Jiului), înregistrat cu nr. 384/27.02.2026;
          - Fișa de fundamentare a tarifului și memoriul tehnico-economic justificativ pentru modificarea tarifului întocmite de operatorul serviciului de salubrizare SC Supercom SA;
          - Prevederile Contractului de delegare a gestiunii nr. 1824/148/04.12.2018 încheiat între Asociatia de Dezvoltare Intercomunitară ,,Sistemul Integrat de Gestionare a Deșeurilor Judetul Hunedoara” și S.C. SUPERCOM S.A. București;
- Documentul de poziție privind modul de implementare a proiectului ,,Sistemul Integrat de Gestionare a Deșeurilor Judeșul Hunedoara” semnat de către membrii A.D.I.S.I.G.D. – Hunedoara;
- Statutul A.D.I.S.I.G.D. – Hunedoara;
           - Prevederile art. 8 alin. (3) lit. d2) și lit. k), art.9 alin. (2) lit. d) și art. 10 alin. (5) din Legea nr. 51/2006 a serviciilor comunitare de utilități publice, republicată, cu modificările și completările ulterioare, ale Legii nr. 101/2006 a serviciului de salubrizare a localităţilor, republicată, cu modificările şi completările ulterioare, ale Ordinului A.N.R.S.C. nr. 640/2022 privind aprobarea Normelor metodologice de stabilire, ajustare sau modificare a tarifelor pentru activităţile de salubrizare, precum și de calculare a tarifelor/taxelor distincte pentru gestionarea deșeurilor și a taxelor de salubrizare, cu modificările și completările ulterioare, ale  Ordinului A.N.R.S.C. nr. 97/2025 privind aprobarea Regulamentului-cadru al serviciului de salubrizare a localităților, ale  O.U.G. nr. 92/2021 privind regimul deşeurilor, cu modificarile si completarile ulterioare;
           - Prevederile art. 7 alin. 2 și alin. (13) din Legea nr. 52/2003 privind transparența decizională în administrația publică, cu modificările și completările ulterioare, precum și de necesitatea adoptării hotărârii cu privire la acordarea mandatului special reprezentantului în A.G.A., în termen de 30 de zile de la data primirii solicitării;
   În temeiul prevederilor art. 129 alin. (2) lit. d), art.139 alin. (1), art. 196 alin. (1) lit. a), art. 197 alin. (4), art. 243 alin. (1) lit. a) din OUG. nr. 57/2019 privind Codul administrativ, cu modificarile si completarile ulterioare,

H O T Ă R Ă Ş T E:

ART.1 Se aprobă Actul adițional nr. 6 la Contractul de delegare nr. 1824/148 din 04.12.2018 privind "Delegarea gestiunii serviciului de salubrizare în zona de colectare 4 Petroșani (Valea Jiului), Județul Hunedoara", precum și mandatarea Primarului Municipiului Vulcan să voteze aprobarea Actului adițional nr. 6 în Adunarea Generală a A.D.I. S.I.G.D. Județul Hunedoara, conform Anexei 1 care face parte integrantă din prezenta hotărâre.
ART.2 Se mandatează președintele A.D.I. S.I.G.D. Județul Hunedoara să semneze în numele și pe seama membrilor asociați Actul adițional nr. 6 la Contractul de delegare nr. 1824/148 din 04.12.2018 privind "Delegarea gestiunii serviciului de salubrizare în zona de colectare 4 Petroșani (Valea Jiului), Județul Hunedoara".
ART.3 Împotriva prevederilor prezentei hotărâri se poate face contestaţie în conformitate cu prevederile Legii nr. 554/2004 privind contenciosul administrativ, cu modificările şi completările ulterioare.
ART.4 Prezenta hotărâre se comunică Prefectului judeţului Hunedoara, primarului municipiului Vulcan, Asociaţiei de Dezvoltare Intercomunitară ”Sistemul Integrat de Gestionare a Deșeurilor Județul Hunedoara”, Compartimentului financiar contabilitate, Compartimentului MSCUP şi se aduce la cunoştinţă publică.			 

  Această hotărâre  fost adoptată cu   următoarele voturi:
  Total consilieri locali:19
  Prezenți:19
  Pentru  : 16
  Împotrivă:0
  Abțineri:3

